
 R A P O R T 
asupra proiectului de Lege pentru aprobarea 

Ordonanţei de urgenţă a Guvernului nr. 70/2002 privind

efectuarea recensământului general agricol din România


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 70/2002 privind efectuarea recensământului general agricol din România, transmis cu adresa nr. 367 din 3 septembrie 2002.


La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi.


Ca urmare a schimbărilor profunde din agricultură după 1990, efectuarea recensământului general agricol se impune cu necesitate pentru cunoaşterea exactă a situaţiei din agricultură, în vederea elaborării strategiilor în domeniu şi adoptării deciziilor adecvate.
Proiectul de lege face parte din categoria legilor ordinare, potrivit prevederilor art. 72 din Constituţie.
La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gabriel Jifcu  - secretar general al Institutului Naţional de Statistică, Vasile Băcilă - director general în Ministerul Agriculturii, Alimentaţiei şi Pădurilor, Miron Moldovan – director general în Ministerul Agriculturii, Alimentaţiei şi Pădurilor, Alexandru Adrian – şef serviciu exploatare agricolă în Ministerul Agriculturii, Alimentaţiei şi Pădurilor şi Aron Barbu –şef  serviciu analiză şi statistici în Ministerul Agriculturii, Alimentaţiei şi Pădurilor.

La lucrările comisiei au fost prezenţi 31 de deputaţi din totalul de 32 de deputaţi.

Raportul comisiei a fost adoptat cu unaminitate de voturi, în şedinţa din 10.09.2002.

Proiectul de lege a fost adoptat de Senat în şedinţa din 27.06.2002.

În urma dezbaterii, Comisia propune admiterea proiectului de lege în forma prezentată de Senat.

         Preşedinte,





  Secretar,

          Ioan BÂLDEA


         

  Victor NEAGU
Întocmit: Experţi parlamentari


  Aneta Barbu

  Anton Păştinaru

  Florentin Oancea

